**UHTI,UHTI, UHKESTI**

Paarilised sõõris ringjoonel kõrvuti esipoolega vastupäeva

I Tuur

Takt 1 parema jalaga alustades liigutakse 4 jooksusammu vastupäeva

Takt 2 3 ummishüpet paigal

Taktid 3-8 Korratakse taktide 1-2 tegevust veel 3 korda. Viimase ummishüppega laskutakse täiskükki. Püsti jääb vasakul küljel olev paar, kes pöördub kõrvuti esipoolega päripäeva (tüdruk keskme pool) ja väliskäed teevad värava, vabakäsi puusal

Taktid 9-10 soolopaar jookseb päripäeva edasi 6 jooksusammu. 10.takti lõpus tõuseb sõõr ja soolopaar laskub kükki, vallandab võtte

Taktid 11-12 sõõr liigub vastupäeva edasi, soolopaar kükitab. 12. takti lõpus sõõr laskub kükki, soolopaar tõuseb ja teeb uuesti värava

Taktid 13-16 korratakse taktide 9-12 tegevust kuid lõpus on kõik püsti.

VAHEOSA

Vaheldumisi 2 hüpakut paremal ja siis vasakul jalal kaks korda. Soolopaar astub ringjoonele

II Tuur

Taktid 1-4 Paremast jalast liigutakse 16 jooksusammu vastupäeva

Takt 5 Tüdrukud teevad veerand pööret päripäeva ja liiguvad 4 jooksusammu ringist väljapoole, poisid teevad veerand pööret vastupäeva ja liiguvad jooksusammudega keskme poole. Käed puusal

Takt 6 Tantsijad teevad kolme ummishüppega poolpööret päripäeva

Takt 7 jooksusammudega liigutakse paarilse poole

Takt 8 paigal tehakse 3 ummishüpet

Takt 9 paarilised rinnati sirutatakse üles parem käsi , siis sirutatakse üles vasak käsi

Takt 10 sirgete kätega tehakse üleval 3 plaksu

Taktid 11-12 Käed puusal tehakse paigal jooksusammudega täispööre päripäeva

Taktid 13-16 Korratakse taktide 9-12 tegevust

VAHEOSA

Vaheldumisi 2 hüpakut paremal ja siis vasakul jalal kaks korda. Paarilised pöörduvad kodarjoonele kõrvuti. Sisekäed ühendatud pihkseongus,

III tuur

Taktid 1-4 Kaheksa kõrge hüpaksammuga liigutakse ringjoonel vastupäeva, käed liiguvad kaasa. Viimase hüpakuga pöördutakse kodarjoonele rinnati

Takt 5 tüdruk sirutab parema käe, poiss sirutab seejärel vasaku käe, käed ühendatakse

Takt 6 kordub takti 5 tegevus teisest käest, süldvõte

Taktid 7-8 süldvõttes kallutatakse ülakeha tüdruku suhtes paremale vasakule paremale vasakule, vetrudes samal ajal põlvist alla-üles

Taktid 9-10 ühendatud käed viiakse alt eest läbi üles- tehakse kätering, lõpetatakse käed all

Taktid 11-12 jooksusammudega tehakse täispööre päripäeva

Taktid 13-16 korratakse taktide 9-12 tegevust

VAHEOSA

Vaheldumisi 2 hüpakut paremal ja siis vasakul jalal kaks korda.

IV tuur

Taktid 1-2 jooksusammudega moodustakse kolonn lava keskjoonele

Taktid 3-4 käed viiakse tagant läbi eesseisja õlgadele

Taktid 5-6 laskutakse sirge seljaga kükki, vasakpoolne tantsija jääb püsti

Taktid 7-8 „Viisk“ lööb omale rusikaga vastu rinda

Taktid 9-10 „sild“ kallutab ülakeha paremale, vasakule paremale, otse, „VIISK“ astub hästi pikkade sammudega silla keskpaigani

Takt 11 sild laguneb- poisid hüppavad vasakule, tüdrukud paremale. „ViISK“ teeb jooksusammudega paigal täispöörde päripäeva

Takt 12 joostakse tagasi kolonni ja laskutakse kükki

Taktid 13-16 korratakse taktide 9-12 tegevust, kuid kolonni tagasi ei joosta- sild laguneb pööreldes kolonnist eemale

VAHEOSA

Hüpakutega liigutakse paarilise poole ja moodustatakse sõõr

V tuur

Taktid 1-4 Korratakse I tuuri samade taktide tegevust

Taktid 5-6 Liigutakse jooksusammudega vastupäeva ringjoonel edasi

Taktid 7-8 j ooksusammudega liigutakse keskme poole

Taktid 9-10 Pikkade kõnnisammudega taganetakse ja avardatakse ring

Takt 11 Hüppega tehakse poolpööre päripäeva,, käed viiakse hooga ülalt läbi vasakult paremale alla, laskutakse poolkükki

Takt 12 liigutakse jooksusammudega uuesti keskme poole

Taktid 13-14 korratakse taktide 9-10 tegevust

Taktid 15-16 Hüppe ja kätetööga ( nagu taktis 11) tehakse poolpöret ja laskutakse täiskükki